L'Ideal de l'Ebre: de maig 2009\nArribats des de tots els punts del país ja sigui en cotxe, tren, vaixell o avió, l'onada de seguidors blaugrana ja ha desembarcat a Roma. Als carrers de la capital italiana ja es respira un ambient de catalanitat. A banda de les banderes amb els colors del Barça també s'hi poden veure senyeres, estelades i altres pancartes com per exemple la del Yes we CATque un grup de barcelonistes ha desplegat a la plaça de Sant Pere del Vaticà. Com en d'altres ocasions, aquest esdeveniment esportiu internacional s'aprofitarà per fer difusió de la causa catalana. La Joventut Nacionalista de Catalunya (JNC) ja ha anunciat que repartirà 2.000 pancartes del 'Catalonia is not Spain' i 2.000 senyeres. Recordeu que podeu enviar-nos les vostres imatges a fotos@directe.cat i participar en la porra online fins dues hores abans del partit.\nRetards al Prat\nTres avions programats per l'agència de viatges del RACC que porten aficionats al Barça fins a Roma per a la final de la Champions han sortit de l'aeroport del Prat amb quatre hores de retard, segons un responsable del RACC. El problema ha estat que els tres avions venien de Dusseldorf i han sortit amb retard a causa del mal temps que aquest matí feia en aquesta ciutat alemanya. Els avions havien de sortir del Prat entre dos quarts de sis i les sis del matí i han sortit entre dos quarts de deu i les deu. En total el RACC ha programat 23 avions, que han de transportar 6.400 aficionats, dels quals ja n'han sortit 13. A partir d'un quart d'onze han de sortir cap a Roma els deu avions restants.\nPer altra banda un avió de la companyia Blue Wings que havia de sortir de Barcelona cap a Roma també amb aficionats culers ha estat desviat fins a l'aeroport de Reus des d'on està previst que surti entre dos quarts de dotze i les dotze. En aquest cas l'avió ha estat desviat perquè no ha pogut aterrar a Barcelona. Des de l'eroport del Prat no han especificat els motius.\nSeguidors, jugadors i directe!cat ja són a Roma. Podeu veure la galeria fotogràfica d'ambient previ al partit.\nEls amics de l'Oriol parlen sobre ell\nPublicat per ERC Móra d'Ebre a 0:00\nVídeo en què els familiars d'Oriol Junqueras fan un repàs a la seva biografia\nMés de 300 persones hem assistit avui al pavelló firal de Tortosa a l'acte central de la campanya electoral a les eleccions al Parlament Europeu.\nLes intervencions de Josep Mª Saez, Marta Cid, Joan Ridao i Oriol Junqueras han estat brilants i plenes d'emoció i il·lusió, denostrant-nos que tenim el millor candidat, i quemolts dels temes del nostre dia a dia es decideixen a Europa, des de la qüestió nuclear, l'energia, passant pel preus dels mòbils, o fins hi tot, les etiquetes dels productes agrícoles de la nostra comarca.\nJunqueras a anunciat la creació desd de ERC d'una Agencia Europea de l'Aigua, que estableixi uns criteris comuns en quan a transvassaments, cabal ecològics, etc, i que vetlli per la integritat dels nostres rius.\nPublicat per ERC Móra d'Ebre a 23:25\nEl CIS dóna dos eurodiputats a CiU, un a ERC i deixa Raül Romeva lluny de Brussel·les\nPSOE i PP empatarien a 23 escons, però el popular Santiago Fisas es disputa el lloc amb la número 2 de Junqueras, Ana Miranda\nEl Centre d'Investigacions Sociològiques espanyol (CIS) ha fet pública una enquesta preelectoral (pdf) de les europees del 7 de juny en què preveu que la llista encapçalada per Convergència i Unió, la Coalició per Europa, obtindrà dos eurodiputats; la d'Esquerra, Europa dels Pobles-Verds, un, i la d'ICV, La Izquierda, un més. Aquesta projecció de vot es traduiria en què Ramon Tremosa, Izaskun Bilbao (PNB) i Oriol Junqueras obtindrien l'acta d'eurodiputat, però Raül Romeva no la podria revalidar. Al conjunt de la circumscripció estatal, PSOE-PSC i PP empatarien a 23 eurodiputats.\nL'enquesta dóna als socialistes un 42,8% de la intenció de vot i un 42,2% als populars. Però els capricis de la la llei d'Hondt fan que el 23è. escó dels populars pugui acabar caient del cantó d'ERC. Junqueras obtindria l'escó amb el 3,6% dels vots; per tant, la seva número 2, Ana Miranda (BNG), es quedaria amb l'1,8% dels vots. El 23è. escó popular, el del català Santiago Fisas, tindria un cost de l'1,834% dels vots, una diferència mínima respecte Miranda.\nEl CIS dóna a la Coalició per Europa un 5,1% dels vots i a La Izquierda un 3,1%. L'unionista UPyD, que s'estrena en uns comicis europeus, només sumaria l'1,3% dels vots i quedaria fora del Parlament Europeu, mentre que Libertas-Ciudadanos de España no surt reflectit a l'enquesta\nPublicat per ERC Móra d'Ebre a 18:49\nDemà divendres, 22 de maig, a les 8 de la tarda, al Pavelló Firal de Tortosa es celebrarà l'acte central de la campanya electoral per les eleccions al Parlament Europeu.\nHi intervindran: Josep Maria Sáez, candidat al parlament europeu, Marta Cid, diputada al parlament de Catalunya, Joan Riado, secretari general d'ERC, i el cap de llista ORIOL JUNQUERAS\nUs hi esperem a tots, el nostre futur a Europa està en joc.\nPublicat per ERC Móra d'Ebre a 18:39\nEl director general de Turisme, Joan Carles Vilalta, acompanyat del director dels serveis territorials del Departament a Terres de l'Ebre, Josep Felip Monclús, i del delegat del govern a Terres de l'Ebre, va presentar el disseny del que serà el primer llagut turístic de les terres de l'Ebre. El director dels Serveis Territorials d'Innovació, Universitats i Empresa, Josep Felip Monclús, explicava les característiques tècniques que tindrà aquest nou producte turístic de navegació fluvial del riu Ebre.\nEl projecte s'emmarca en el Pla Estratègic de Turisme de les Terres de l'Ebre que té per objectiu crear una oferta de navegació fluvial en el tram central de l'Ebre català d'acord amb les possibilitats de navegació que ofereixi el riu, recuperant la seva importància com a eix vertebrador del territori i d'unió de la navegació amb l'oferta turística cultural, esportiva i de natura que disposa al seu voltant.\nEn el marc de la presentació, Josep Felip Monclús va assenyalar que aquesta actuació de crear una oferta de navegació fluvial es farà mitjançant la construcció d'un llagut a motor. Aquesta embarcació tindrà una estètica similar als llaguts que fins fa unes dècades navegaven pel riu, amb l'objectiu que la navegació sigui el fil conductor que permeti explicar la història de la navegació fluvial al riu Ebre, traslladant el turista a l'època en què llaguts i llaguters eren part del paisatge habitual del riu.\nLa construcció de l'embarcació es farà d'acord amb el contingut del projecte d'enginyeria i tindrà les característiques següents:\nEslora: 15 metres\nMàniga: 3,80 metres\nPuntal de construcció: 1,40 metres\nMotor: 2 unitats amb una potència contínua per motor de 58,50 kW\nVelocitat màxima de servei: 9 nusos\nTripulació total: 2 persones\nPassatgers màxims: 40 passatgers i 36 passatgers utilitzant les places adaptades\nIntegrarà sistema de pals i veles com els llaguts tradicionalsDisposarà de sistema de bateries per emergència i generador elèctricMaterials: el casc de l'embarcació es construirà amb fibra de vidre però amb una imatge que reprodueixi fidelment la textura d'acabats en fusta. Els acabats interiors seran amb fusta o materials que la reprodueixin.\nEls acabats de l'embarcació i tota la seva imatge estan dissenyats per assemblar-se al màxim possible als llaguts tradicionals. Un cop finalitzada la construcció de l'embarcació, es farà l'estudi d'estabilitat, com també tots els procediments necessaris per a la legalització i autorització per a la navegació. Durant el procés constructiu i en paral·lel, l'empresa adjudicatària del projecte de museografia dissenyarà i construirà els elements museogràfics i els implementarà a l'embarcació.\nAquest projecte materialitza la iniciativa prevista en el Pla Estratègic de Turisme de les Terres de l'Ebre, en el programa 4.1, de foment de la navegabilitat de l'Ebre. Els objectius d’aquest projecte són la construcció d'una embarcació per a la creació d'un producte turístic de navegació fluvial, la creació d'una oferta de navegació fluvial en el tram central de l'Ebre català d'acord amb les possibilitats de navegació que ofereix el riu i la dinamització i vertebració turística del territori.\nPublicat per ERC Móra d'Ebre a 22:54\nTothom sap que el futbol, i l'esport en general, és utilitzat pels mateixos estats per fer abrandament nacional. Sense anar més lluny, en la darrera Eurocopa guanyada per Espanya, ho vam poder comprovar i patir, sobretot aquells que lliurement i democràticament creiem que Espanya no és la nostra pàtria.\nTots els que avui s'exclamen davant la xiulada general, sabien que això passaria. N'eren tan perfectes coneixedors que van preparar-ho tot per amagar una realitat, des de posar altaveus a peu de gespa, com tenir advertida la direcció de TVE. El drama de tot plegat va ser pensar que encara som en època franquista, que tot és controlable, el mateix error d'Aznar per intentar amagar l'autoritat de l'atemptat de l'11 de març a Madrid.\nHan fet el més estrepitós dels ridículs, tothom s'ha assabentat, a l'Estat espanyol i al món, que molts ciutadans d'Euskadi i de Catalunya no se senten identificats ni amb l'himne ni la bandera espanyola. Després de quasi 30 anys de democràcia, els bascos i catalans seguim sense tenir un encaix dins la nació espanyola, més aviat tot el contrari i aquesta realitat fa mal.\nLa vicepresidenta espanyola, María Teresa Fernández De la Vega, diu que la xiulada ha estat un fet aïllat! Es pot dir més gran mentida? A menys que la voluntat segueixi sent, amagar la realitat. Per sort nostra, la xiulada de l'himne va camí de convertir-se en la notícia de portada d'avui i dels propers dies. Gràcies a molta gent, avui les demandes polítiques del nostre país, són molt més conegudes.\nNomés cal veure les pagines web d'alguns mitjans de comunicació, des de la Cadena Ser (PRISA), COPE, Libertad Digital i altres que mostren l'indignació davant els xiulets produïts a l'inici del partit. Des d'alguns que diuen, que el partit s'hauria d'haver suspès, fins a molts altres que demanen que es doni la independència a Catalunya i Euskadi i que juguin amb les ciutats de la seva 'Comunitat Autònoma', o simplement comentaris en que insulten directament als ciutadans de tots dos països.\nAvui més que mai, i malgrat tot, l'Estat espanyol té un problema. Els agradi o no, la realitat certifica que un munt de gent no se sent representada per Espanya. I no només això, voldria democràticament poder exercir un major grau de llibertat. I malgrat que el primer secretari del PSC diu que la xiulada és un error, encara no li em sentit dir el mateix amb els nombrosos incompliments que Rodríguez Zapatero ha fet respecte aquest país. I això si que és greu, molt més greu que un munt de gent, democràticament expressi el que en pensa d'un país que ens maltracta i espolia, dia si, i dia també.\nPublicat per ERC Móra d'Ebre a 9:54\nL'exdiputat i exsecretari general del PP català critica la postura dels populars envers Catalunya\nCurto, a la tertúlia del programa El Dia de COMRàdio, ha criticat durament l'anunci dels nens emmanillats contra la Llei d’Educació (LEC): 'La senyora Alícia Sánchez Camacho té ànima i entranya. No és una persona dolenta, no va a fer mal ni a posar el dit a la nafra. Vés a saber d’on han vingut les instruccions per posar aquest anunci i qui se l’ha inventat'.\nTambé ha deixat clar que no abandona el PP per passar a militar en cap altre. Després de més de 30 anys de militància i encapçalant el partit a escala nacional i a la demarcació de Tarragona en particupar, 'marxo cap a casa. Hi ha altres persones que han marxat d’un partit cap a un altre i han acabat sent ministres. Jo no, jo marxo a casa meva'.\nHa parlat també del debat de política general espanyola que aquests dies s’ha celebrat al Congrés i ha tornat a criticar Mariano Rajoy: 'Vaig veure un Rajoy descol·locat. Va tenir quatre hores per envoltar-se de col·laboradors i preparar una bona resposta a Zapatero. I no ho va fer, no va tenir cap capacitat de reacció. A mi Rajoy em decep des de fa molts anys'.\nUn puntal del partit\nEl tortosí Curto ha estat un referent per al PP tarragoní i català des de final del franquisme. Curto va entrar en política de la mà de Coalició Democràtica el 1979, la coalició d'Alianza Popular amb d'altres partits hereus del franquisme. El 1988 ja va encapçalar la llista del PP a la demarcació de Tarragona a les eleccions a la Generalitat i el 1989 va ser el candidat del PP al Senat per Tarragona. Des de llavors i fins el 2003, encapçalaria constantment les llistes del PP a la demarcació de Tarragona.\nDes d'un bon principi va compartir les tesis d'Alejo Vidal-Quadras i, el 1991, quan José María Aznar va dissoldre el comitè executiu del PP català per les divisions internes entre vidalquadristes i fernandistes, va accedir a la presidència de la comissió gestora interina. Des d'aquesta talaia, va erigir-se com un crític corrosiu de la política de Jordi Pujol. Ara bé, quan Vidal-Quadras va intensificar el seu discurs contra la llengua, el 1992-93, se'n va desmarcar. Durant la seva etapa com a parlamentari, va ser portaveu i president del Grup Popular, fins que va ser substituït per Dolors Montserrat. Va criticar durament la gestió de Josep Piqué al capdavant del partit i, des de 1996, va anar desapareixent de la primera fila.\nPublicat per ERC Móra d'Ebre a 19:18\nTVE destitueix el director d'esports per la censura de la xiulada al rei durant l'himne espanyol\nReyes hauria incomplert les ordres de la direcció\nTelevisió Espanyola ha destituit el seu director d'esports, Julián Reyes, després de la censura que la cadena va practicar ahir en el moment en què sonava l'himne espanyol coincidint amb l'arribada dels reis d'Espanya a les seves localitats a la llotja de Mestalla. TVE responsabilitza Reyes d'aquesta decisió que contradient les ordres de la direcció. Tal i com ja ha explicat directe!cat, TVE no va emetre l'himne a l'inici del partit, sinó que va fer-ho a la mitja part manipulant el so (vídeo) per tal d'ocultar els xiulets que els aficionats del Barça i l'Athletic de Bilbao. Posteriorment van demanar disculpes en un comunicat i van atribuir-ho a un 'error humà', tot i que en el seu web el vídeo que mostren no es correspon amb el que van emetre a la mitja part.\nTVE considera 'inacceptable el que ha succeït' i 'demana disculpes', a més de destituir el màxim responsable d'esports per no emetre l'himne en directe, que qualifica de 'gravíssim error'. El director de Televisió Espanyola, Javier Pons, ha cessat Julián Reyes per considerar-lo el màxim responsable de contradir les indicacions que 'expressament s'havien transmès'.\nAixí mateix, TVE ha obert una investigació per depurar les responsabilitats que hi pugui haver i informa que el mateix directiu encarregat de la retransmissió d'ahir a la nit ha presentat la seva dimissió 'com a màxim responsable i donada la gravetat dels fets'. La direcció demana disculpes a tots els ciutadans per l'error i afirma 'que en cap moment s'ha donat cap instrucció per ocultar el que va passar al Mestalla'.\nTot el contrari, segons explica en un comunicat, en què TVE defensa que tenint en compte la importància de l'esdeveniment, 'es van donar instruccions precises perquè no fallés res', unes ordres que sí es van dur a terme a RNE, on es va emetre en directe l'himne i el so ambient, amb les xiulades.En comprovar que les instruccions no es van acatar, el director de TVE va ordenar que s'emetessin les imatges en el descans, al final del partit i en les remissions posteriors, segons el comunicat, en què la direcció nega 'categòricament qualsevol tipus de censura'.\nLa portaveu d’Esquerra al Parlament, Anna Simó, ha valorat aquest matí la intervenció del president del govern espanyol en el debat de política general que va començar ahir al Congrés dels Diputats. Simó ha recordat que el portaveu d'Esquerra al Congrés, Joan Ridao, va emplaçar a Zapatero a ser 'reformista a fons' i ha lamentat que Zapatero 'no s'hi ha atrevit' i 'ha estat absolutament conservador en les seves posicions'.\nSegons la portaveu parlamentària 'cal coratge i actuar ràpid per fer front a la situació econòmica i, en primer lloc, per pal·liar-la, calia reconèixer la crisi i ell no ho va fer al·legant “patriotisme”'. En aquest sentit, la dirigent independentista ha apuntat que 'per ser de veritat “patriota” ahir hauria d'haver demostrat coratge i emprendre les reformes estructurals que fins ara no s'ha atrevit a tirar endavant, perquè un canvi de model econòmic no s'improvisa i el govern espanyol ja va molt tard'. Per aquest motiu, Simó ha qualificat de 'xamanisme' l'actitud de Zapatero i el seu executiu, ja que 'creuen que pel sol fet d'expressar que les coses aniran bé ja aniran bé, i aquí sabem que no n'hi ha prou a dir-ho, sinó que s'ha de treballar molt i a fons'.\nEl president espanyol,però, no només va ser conservador davant la crisi econòmica, sinó també en el canvi de model d'estat. 'No sap on va', ha assegurat Simó, 'ni tampoc sap on va amb el model de finançament ni amb la carpeta catalana'. En aquest sentit, la portaveu parlamentària ha atribuït aquesta desorientació al fet que 'no sap com posar-s'hi, va donant la volta a l'objecte sense saber per on agafar-lo'.\nEn referència a la nova data anunciada per Zapatero, el 15 de juliol, Simó ha subratllat que 'd'aquest període de sessions no pot passar, perquè allargar aquesta qüestió agreuja encara més la crisi i la desesperació nostra i de la ciutadania'. En aquest sentit, i parafrasejant una frase 'molt poc afortunada' de Daniel Fernàndez que ahir va dir 'o estàs amb mi o amb el PP', Simó ha emplaçat a Zapatero a posicionar-se: 'o està amb Catalunya o està contra Catalunya, o compleix amb Catalunya o el que fa és perjudicar-la com està fent'. 'No ens acontenten les paraules, volem fets', ha sentenciat.\nD'altra banda, la portaveu parlamentària també ha criticat el mètode que ha emprat Zapatero en algunes de les mesures anunciades ahir per fer front a la crisi, com les ajudes directes per incentivar la compra de vehicles o la compra d'ordinadors personals per tots els alumnes de 5è de primària: 'faré tal cosa, que ho sàpiguen, ho paguem a mitges i després ja veurem com ho fem'. Segons Simó, això 'en una situació de confiança, de lleialtat institucional i compliment de compromisos s'hauria pogut parlar', però 'en aquest moment no es pot fer un anunci sense consens previ, és un mètode lamentable perquè ara la pilota està a la teulada del nostre govern' que es troba sense un nou model de finançament autonòmic.\nPacte Nacional d'Infraestructures\nEn un altre ordre de coses, la portaveu parlamentària d'Esquerra ha celebrat que el govern català donés ahir el vist-i-plau per tirar endavant el Pacte Nacional d'Infraestructures. 'Creiem que és una gran notícia pel país, que necessita un pacte seriós i de fons per tal de desenvolupar les infraestructures que li calen amb el model adequat de desenvolupament', ha apuntat Simó. Per Esquerra és important signar el pacte en les pròximes setmanes, 's'hi afegeixi tothom o no s'hi afegeixi'. A més, Simó ha assegurat que la formació independentista vetllarà perquè 'la concreció del pacte es faci d'acord amb l'esperit amb què s'ha treballat el Pacte Nacional d'Infraestructures'.\nMuñoz lamenta que la multa no hagi arribat al màxim que permetia la llei\nUna vegada el Ministeri d’Indústria espanyol ha fet públic que sancionarà amb 15,4 milions d'euros la central nuclear d'Ascó per la fuita radioactiva que es va produir a finals de l'any 2007, el senador republicà i alcalde de Flix, Pere Muñoz, ha lamentat que la multa imposada no hagi arribat al màxim que permetia la Llei. "Els fets van ser prou greus per poder imposar una multa encara més alta", ha reconegut Muñoz.\nPere Muñoz ha aprofitat el moment per, una vegada més, demanar a l'Estat que comenci a dissenyar un pla alternatiu d'industrialització, diversificació i desenvolupament econòmic de les zones amb centrals nuclears perquè quan aquestes hagin extingit el seu període de vida útil i hagin de tancar, els municipis afectats tinguin un futur econòmic assegurat.\nEl Govern no farà cap proposta sobre el CAT a les matrícules perquè Montilla no ho veu prioritari\nHo hauran de tramitar els grups parlamentaris al Congrés\nTot i que el departament d'Interior ja havia fet arribar a Madrid una proposta elaborada pel Servei Català del Trànsit (SCT) per introduir el CAT i la senyera a les matrícules dels vehicles, el Govern ha descartat avui aprovar cap proposta ja que el president Montilla no considera que sigui una qüestió prioritària. Aquest afer ha obert discrepàncies dins del tripartit ja que els socialistes no consideren que la mesura estigui a la seva agenda i els republicans asseguren que se n'han assabentat a través de la premsa. El Govern ha decidit deixar l'assumpte en mans del Congrés, on els diferents grups parlamentaris hauran de tramitar-ho al debat de política general que comença aquest dimarts.\nSegons ha informat el 3cat24.cat, els socialistes catalans han admès que les referències territorials a les matrícules no encapçalen la seva l'agenda, però ha defensat que s'obri un debat sobre la qüestió assegurant que el fet que la lluita contra la crisi sigui la prioritat no vol dir que no es pugui parlar de res més. ERC s'ha sentit molesta perquè Interior els va comunicar aquesta iniciativa divendres al vespre a través d'un correu electrònic que no van tenir temps de llegir i que, per tant, s'en van assabentar per la premsa.\nEl consens de tots els grups\nICV ha explicat que buscaran el consens dels grups al debat de política general que comença demà al Congrés. Unió Democràtica de Catalunya (UDC) ha considerat que plantejar aquest debat en un moment de greu crisi econòmica és una frivolitat, ja que hi ha temes molt més urgents al país com és el cas del finançament. Per la seva part, el líder de Convergència i Unió, Artur Mas, ha expressat el suport de la federació nacionalista a la proposta del Departament d'Interior d'introduir el CAT a la matrícula dels vehicles. Mas, ha expressat la seva desconfiança respecte l'èxit de la iniciativa i ha augurat que no comptarà amb el suport del PSC ni del PP.\nPublicat per ERC Móra d'Ebre a 23:18\nLa nuclear d'Ascó rep la sanció més gran de la història per les fuites del 2008\nEl Ministeri d'Indústria espanyol ha multat amb 15,4 MEUR la central nuclear d'Ascó per les fuites de la central nuclear l'abril del 2008. La xifra surt de sumar les sancions per quatre infraccions greus notificades l'abril del 2008. La d'aquest dilluns és sanció és la més alta de la història en una central nuclear. El Ministeri sanciona amb 7,5 MEUR per una emissió radioactiva per sobre del límit; amb 3 MEUR per no establir controls al personal una vegada descoberta la contaminació i no delimitar les zones de lliure accés; per no haver notificat la presència de partícules des del 14 de març al 4 d'abril del 2008, també amb 3 MEUR; i per no deixar constància de la presència de les partícules en zones de lliure accés, amb 1,8 MEUR. La sanció és lleugerament inferior a la proposada pel Consell de Seguretat Nuclear, que podia arribar als 22 MEUR.\nA més, el Ministeri també sanciona la central per dues infraccions lleus en rlació al mateix incident: 15.000 euros, per no informar com a succés notificable notificable davant la demanda d'actuació dels monitors de l'edifici de combustible de la central nuclear el 26 de novembre del 2007, quan es va portar a terme la maniobra d'abocament del contingut de l'aspiradora en la piscina de combustible; i 75.000 euros per no adoptar les mesures necessàries per a minimitzar la probabilitat d'exposicions potencials, al permetre la sortida d'un camió de ferralla que contenia partícules radioactives.\nEl passat mes d'agost, el ministre d'Indústria, Miguel Sebastián, va anunciar que el govern espanyol actuaria amb 'contundència' després de conèixer el contingut de l'expedient del Consell de Seguretat Nuclear. Sebastián va dir que les centrals nuclears 'han de ser segures i això comporta que no hi hagi manipulacions i ocultacions'.\nLa fuita de les partícules radioactives, que va tenir lloc al novembre del 2007 però no va ser notificada fins a l'abril del 2008, va coincidir en el temps amb la visita d'un grup d'escolars dels Maristes de Girona, qui dies després, el 22 d'abril, es van haver de sotmetre a diverses proves per descartar qualsevol tipus d'afectació. També van visitar la central uns 200 alumnes d'altres escoles, entre elles d'Hospitalet de l'Infant o Torroella de Montgrí, que també van haver de passar les proves.\nL'expedient que ha acabat amb la multa multimilionària, la més alta de la història, per als gestors de la central nuclear d'Ascó es va iniciar el passat 12 de setembre a proposta del Consell de Seguretat Nuclear. El Ministeri ha dividit la quantia a pagar en sis faltes, de les quatre són greus. La més greu, de 7,5 MEUR, ha estat per la superació del límit anual de dosi per membres del públic a l'interior de la central. La central haurà de pagar 3 MEUR més per no establir el control de contaminació externa del personal un cop descoberta la contaminació i no 'classificar, senyalitzar i delimitar radiològicament' les zones de lliures accés a la central. Per la mateixa quantitat, el govern espanyol sanciona Ascó per l'incompliment de la Instrucció IS-10, per no haver notificat la presència de partícules des del 14 de març al 4 d'abril, data en què es va notificar el succés, i de la Instrucció IS-14, per no haver facilitat tota la informació i la proporcionada considerada com a 'no veraç' en una inspecció.\nL'última sanció considerada greu, penada amb 1,8 MEUR, és per l'incompliment del Manual de Protecció Radiològica, en no deixar constància en els registres de vigilància de la contaminació en zones de lliure accés.\nAixí mateix, s'ha sancionat amb 15.000 euros com a falta lleu els gestors d'Ascó per no haver emès el corresponent informe de succés notificable davant la demanda d'actuació dels monitors de l'edifici de combustible de la central nuclear el 26 de novembre del 2007, quan es va portar a terme la maniobra d'abocament del contingut de l'aspiradora en la piscina de combustible.\nPer últim, també s'ha sancionat la central per no adoptar les mesures necessàries per a minimitzar la probabilitat d'exposicions potencials, al permetre la sortida d'un camió de ferralla que contenia partícules radioactives, que es considera infracció lleu, en grau mig.\nMentre milers de catalans i catalanes, socis i sòcies del Barça intenten aconseguir una entrada, previ pagament, per anar a Roma a la final de la Champions, el responsable màxim del govern espanyol, de l'incompliment de l’estatut, i de deixar-nos sense diners, ha decidit que anirà sense cap mena d’escrúpols a la final.\nPublicat per ERC Móra d'Ebre a 18:08\nJunqueras en defensa de la cultura popular catalana del foc\nPublicat per ERC Móra d'Ebre a 18:06


Condemnen a una veïna de Lleida en situació vulnerable a pagar una multa de 5.400€ a Endesa - Teleponent\nInici Tribunals Condemnen a una veïna de Lleida en situació vulnerable a pagar una...\nCondemnen a una veïna de Lleida en situació vulnerable a pagar una multa de 5.400€ a Endesa\nImatge de la veïna de Lleida a qui Endesa reclama més de 5.000 euros, durant la concentració davant dels jutjats de Lleida, abans del judici\nEl jutjat de Primera Instància número 5 ha condemnat una veïna de Lleida en situació de vulnerabilitat a pagar els 5.357,88 euros que deu a Endesa per factures impagades entre el 2015 i el 2018.\nLa sentència té en compte de forma íntegra la demanda de la companyia contra la Dolors Ortíz, de 52 anys, que el passat 16 de setembre es va convertir en la primera persona a Catalunya a anar a judici per l’impagament de factures de la llum.\nEl jutge es basa en l’argument que la llei de pobresa energètica evita el tall del subministrament a les persones vulnerables però no eximeix del pagament del deute, sinó que preveu que les administracions han de trobar la solució per sufragar o abonar la quantitat pendent.\nEl dia del judici la Dolors, que està divorciada i fa anys que no troba feina, va rebre el suport de l’Aliança per la Pobresa Energètica (APE) que considera la demanda d’Endesa com un “xantatge” en plena negociació del conveni entre la companyia el Govern.\nL’APE va recordar que la població de Catalunya es troba en situació de pobresa energètica i va reclamar a la companyia aturar tots els procediments judicials iniciats i la condonació del deute acumulat per part de les famílies.\nLa sentència no és ferma i indica que precisament perquè hi ha deute, a Ortíz se li aplica la llei de pobresa energètica per mantenir el servei. En aquest sentit, apunta que “la norma no justifica l’impagament del contracte, sinó que articula mecanismes per facilitar el compliment del vincle i el pagament dels consums deguts”.\nAixí mateix, indica que els protocols per evitar els talls, els ajuts a fons perdut o els descomptes notables en els consums, s’han d’articular via acords de col·laboració a l’Administració”.\nEl jutge afegeix fins i tot que és conscients de la complexa situació econòmica i familiar d’Ortíz, que a banda de no tenir feina pateix diverses malalties i rep una ajuda mensual de 430 euros, però remarca que en la llei de pobresa energètica, “no existeix cap precepte” que l’eximeixi de pagar.Ortíz resideix en un pis al barri de la Bordeta de Lleida, amb la seva filla de 22 anys que pateix trastorns alimentaris i de personalitat. El banc es va quedar amb el seu pis després d’una execució hipotecària però s’hi va poder quedar després d’acordar un lloguer social.\nLes dificultats econòmiques també van provocar que comencés a no poder pagar les factures dels subministraments des del 2015, moment en el qual es va adreçar als Serveis Socials i va obtenir l’informe de risc d’exclusió residencial, establert a la Llei 24/2015, i evitar així el tall.\nL’APE acusa Endesa de fer servir aquest cas com a “estratègia” contra la Genralitat\nLa portaveu de l’Aliança contra la Pobresa Energètica, Maria Campuzano, ha reiterat que Endesa segueix utilitzant el cas de la Dolors com una “estratègia de pressió” contra la Generalitat i les administracions públiques per aconseguir un acord que beneficiï al màxim els seus interessos.\nEn aquest sentit, l’APE ha condemnat aquest “modus operandi” i ha reiterat que la companyia encara pot fer “un pas enrere” i no demanar l’execució de la sentència, ja que pot suposar l’embargament de comptes i béns de la Dolors. A més a més, alerten que el més probable és que donada la seva situació de vulnerabilitat, no se li pugui embargar res i hagi de passar per un “tràngol innecessari”.\nCampuzano ha afegit que ara tenen 4 setmanes per valorar si tiren endavant un recurs a la sentència i ha exigit a Endesa que s’asseguin a negociar la proposta consensuada amb el Govern i les entitats del tercer sector per casos com el de la Dolors. (acn)\nArticle anteriorLes entitats de salut mental de Lleida registren un increment del 65% d’atencions per la pandèmia\nArticle següentPugen a 1.230 els grups escolars tancats i a 29.601 les persones en quarantena


> Recursos > aplicacions > com instal·lar Apps en HTC desig\nÚltimament tinc una HTC Desire nou de trinca i no poden esperar descarregar i instal·lar els seus apps favorits en el seu desig de HTC? Per fer les coses fàcilment, pot provar un potent gestor Android escriptori anomenat Wondershare MobileGo for Android (per a usuaris de Windows) o Wondershare MobileGo for Android Pro (Mac). Aquest director Android permet tenir accés a descarregar i instal·lar apps calents de Google jugar botiga, AppBrain i altres llocs web app.\nDescarregar aquest director androide per instal·lar APK en HTC Desire.\nNota: Les dues versions són disponibles per a vostè. Només has de seleccionar la versió correcta. La part de sota et diu com instal·lar apps en l'HTC Desire amb la versió de Windows. La versió de Mac funciona de manera similar.\nManera fàcil d'instal·lar apps en HTC Desire\nEn primer lloc, instal lar MobileGo for Android en l'ordinador. Llanci'l per portar cap amunt de la finestra de connexió a la pantalla informàtica.\nPas 1. Connectar el seu HTC Desire a l'ordinador\nCom els usuaris de Windows, se li permet connectar l'HTC Desire a l'ordinador via Wi-Fi o mitjançant un cable USB. Si preferiu WiFi, vostè ha de descarregar primer mòbil anar. APK Arxiu i instal·lar-lo en el seu desig de HTC. Després de detectar el seu desig d'HTC, el programari MobileGo for Android mostrarà a la finestra principal.\nPas 2. HTC Desire instal·la apps\nLa manera més ràpida per instal·lar apps en el seu desig de HTC és fer clic "Instal·lar Apps" a la línia inferior de la finestra principal. En el fitxer finestra del navegador que apareixen, navegar per l'ordinador per trobar els seus apps desitjats. Feu clic a "Obre" per instal·lar-los al seu desig de HTC.\nO, pot instal·lar alguns apps al seu desig de HTC d'aquesta manera. Anar a "Apps" a la barra lateral esquerra. A la finestra d'aplicació, clic "Instal·la" en la primera línia. Llavors, navegui a la localització on desar apps. A continuació, triar els seus apps volia i instal·lar-los al seu desig de HTC.\nA més d'instal·lar apps guardades a l'ordinador, ets capaç de descarregar i instal·lar apps directament.\nFent clic a "Google Apps jugar", s'obté el google jugar botiga finestra. Trobar els seus apps favorits i fer clic "Instal·lar" per descarregar i instal·lar apps en el seu desig de HTC. A la cantonada inferior esquerra, feu clic a "Descarrega" per comprovar el procés que descarrega.\nNota: Fent clic a la creu, podeu afegir qualsevol lloc web app a la columna esquerra. A continuació, pot descarregar i instal·lar apps d'ella. Si utilitza la versió de Mac, vostè no té permís per descarregar apps des de joc de Googple i altres llocs web de moment.\nLa classe de vídeo li diu com instal·lar apps en l'HTC Desire\nProvi MobileGo for Android per descarregar aplicacions en HTC Desire ara mateix!


“No tenim respecte pel mar, ni les banderes, ni les indicacions dels socorristes” | Catalunya | EL PAÍS Catalunya\n“No tenim respecte pel mar, ni les banderes, ni les indicacions dels socorristes”\nEl director del 112 alerta de la manca de poder legal i formació dels vigilants\nGirona 9 AGO 2017 - 10:05\tCEST\nUn socorrista a la platja de Calafell. J. Ll. Sellart\nL'ofegament és una de les principals causes de mort accidental a tot el món. Segons l'Organització Mundial de la Salut (OMS), hi ha més de 350.000 morts cada any per aquesta causa. Els últims set mesos, s'han registrat a Espanya 305 defuncions en mitjans aquàtics, un 14,6% més que durant el mateix període del 2016. Els experts avisen que aquestes xifres posen de manifest la necessitat d'un “canvi cultural”, tant en els ciutadans com en els dirigents.\nQuatre ofegats en menys de 24 hores a les platges catalanes\nEl director de l'Institut d'Estudis Mèdics (IEM), Agustí Ruiz, considera que algunes morts són una confluència de diversos factors: d'una banda, l'atreviment i pèrdua de capacitat física de les víctimes i, d'altra banda, la mala formació en general que tenen els socorristes –quan n'hi ha– per la deixadesa de les administracions que ho han de regular.\nRuiz, diplomat en Medicina Subaqüàtica i Hiperbàrica i fundador i director del 112 (del 1998 al 2003) a Catalunya, assegura que, tot i que “sempre hi haurà mortalitat en mitjans aquàtics”, hi ha víctimes “evitables”. “Les morts a la platja es deuen bàsicament a un problema cultural: no tenim respecte pel mar, ni les banderes, ni les indicacions dels socorristes, ni la nostra capacitat física”, explica el facultatiu.\nEn aquest sentit, el metge detalla que les persones de més de 65 anys (13 dels 24 morts aquest estiu a Catalunya), tot i ser bons nedadors, “es cansen, no tenen la mateixa capacitat física” i els costa reconèixer-ho. A això se suma l'atreviment i el desconeixement de les condicions de la platja. A les piscines, en canvi, públiques o privades, normalment moren més nens.\nRuiz critica que el servei de vigilància a les platges sigui municipal perquè considera que “el socorrisme aquàtic és un servei públic essencial que hauria de tenir caràcter estatal o autonòmic, privat o no”. La prevenció i la formació, afegeix el facultatiu, és un altre element important. “Si no es fa prevenció, destinant recursos, formació unificada i reglada –que existeix i no s'està executant–, amb més socorristes i ben pagats i valorats, hi seguirà havent morts evitables” per ofegament, adverteix.\nRuiz lamenta que, malgrat que hi ha una formació de grau mitjà i superior per al socorrista, “la seva figura no es veu com la d'un altre professional de les emergències, i en contractar-los no se sol·licita la formació que hauria de ser imprescindible”. L'expert creu que els socorristes “haurien de tenir autoritat legal per exercir les seves funcions i no cobrar menys que un cambrer”. A més, segons un estudi del Consell Europeu de Reanimació, el socorrista que fa un rescat no pot ser el mateix que li practica la RCP (reanimació cardiopulmonar) perquè les seves forces han minvat amb l'esforç.\nRuiz sosté que, malgrat que ha tingut l'any passat sobre la taula 437 ofegats, les administracions “no s'han pres seriosament la vigilància de les platges”. “És positiu que hi hagi alarma social perquè els polítics es mouen per això i que s'avanci en aquest sentit depèn dels poders públics”, insisteix el metge.


El 'biopic' de la Pantoja, principal alternativa al 'prime time' de TV3\n'Mi gitana' va tenir 348.000 espectadors a Catalunya i va liderar durant el 'late night'\nARA Barcelona 06/03/2012 09:54\n260x366 El 'biopic' de la Pantoja va tenir bons resultats a Catalunya El 'biopic' de la Pantoja va tenir bons resultats a Catalunya\nTelecinco va emetre aquest dilluns el primer capítol de la minisèrie 'Mi gitana', basada en la vida d'Isabel Pantoja. La primera entrega del 'biopic' va aconseguir uns resultats força satisfactoris a Catalunya, on va tenir una mitjana de 348.000 seguidors i un 12,4% de 'share'. Això li va permetre convertir-se en la segona opció del 'prime time' i liderar, a partir de les 23.30, un cop acabada la sèrie de TV3 'KMM'.\nDurant la franja de màxima audiència, però, el domini va quedar en mans de la televisió pública; primer amb 'Crackòvia' –líder del dia amb 827.000 espectadors i un 23,7% de quota de pantalla– i després amb la sèrie de detectius privats –que va reunir 485.000 persones i va arribar al 15,9% de 'share'. Per darrere d'aquests espais i de la proposta de Telecinco es va situar la pel·lícula de La 1, 'Poseidón', que va tenir 346.000 espectadors. Durant el 'late night', el principal rival de 'Mi gitana' va ser la sèrie de La Sexta 'El mentalista', que va reunir 301.000 persones.\nAl global de la jornada, TV3 va liderar amb un 16,8% de quota de pantalla, mentre que Telecinco va ocupar la segona posició amb un 12%. Antena 3 va ser tercera amb un 10,7% de 'share', seguida de La 1, amb un 10,2%.


Germán Peraire | Ebenisteria d'Autor | Barcelona | CURSOS\nEncàrregs / contacte\nTria el què, on i quan.\nCurs amb l'Israel Martín\nActualment imparteixo cursos a tres espais:\nIREHOM - Institut de Recerca Holística de Montserrat\nUn projecte de recerca a la muntanya, a 50 minuts en cotxe des de Barcelona. També hi ha bona connexió de tren.\nEn aquest espai gaudirem d'un taller ben equipat i d'allotjament, cuina, etc. Un lloc de recolliment per gaudir de la natura i d'un mateix! Aquí fem tallers de cap de setmana i també tallers més extensius de fins a 7 dies.\nArtallaBCN - L'Hospitalet\nEst tracta d'una petita escola de talla d'un amic on imparteixo cursos de cap de setmana amb regularitat. Ho fem tot amb eines manuals! Normalment tenim taller un o dos cops al mes.\nTMDC - Barcelona\nOpen Access Workshop in the neighbourhood of La Verneda.\nNivell 1 (formació de 60h)\nUna introducció en profunditat a l'ebenisteria amb eines manuals on aprendrem les tècniques i eines fonamentals.\nOn: IREHOM, TMDC\nPreu: 750€ inclòs materials i possibilitat d'allotjament.\nRequisits previs: ganes d'aprendre!\nTractarem els següents continguts:\nPreparació i esmolat d'eines.\nTeoria i ús dels ribots en ebenisteria (com a pràctica farem una guia de tall).\nL'encaix de trau i metxa cega, passant i falcada (realitzarem un cavallet d'estil Krenov).\nCudornelles (farem un portallapis).\nAcabats manuals: olis, goma laca, acrílic, elaboració i aplicació de cera.\nNivell 2 (formació de 72h)\nContinuació del Nivell 1 en què posarem en pràctica les tècniques apreses construint un moble. Introduirem l'ús d'algunes màquines.\nPreu: 920€ inclòs materials i possibilitat d'allotjament.\nRequisits previs: Nivell 1\nConstrucció de calaixos\nPorta de bastigi i plafó\nEstructures de carcassa plana\nComportamient de la fusta\nTallers de 12h (normalment cap de setmana)\nSón cursos intensius de dos dies (6h per dia) en els quals ens submergirem en àrees concretes o farem projectes senzills.\nPreparació i esmolat de l'enformador i el ribot. Tot el que cal saber sobre el tema!\nDescobrint els ribots d'ebenista. Explorem el treball d'alta precisió, preparant els components per a un capçalet amb toleràncies de 0,025mm. Dominar el ribotat és estratègic, atès que és una tasca central a totes les feines.\nEncaixos. En aquest curs estudiarem una de les següents unions: trau i metxa, encadellat o cudornelles.\nConstrucció d'un tamboret hexagonal. Un bon projecte d'iniciació on treballarem tècniques de xerrac i ribot.\nProjectes (18h - 30h)\nAquests cursos es duen a terme a l'Institut de Recerca holística de Montserrat, on conviurem entre 3 i 5 dies gaudint de la natura i de la fusta.\nRequisits previs: Nivell 1 ó "Descobrint els ribots d'ebenista"\nAlguns dels projectes són:\nConstrucció d'un ribot d'estil Krenov. Construirem un ribot d'acabats de qualitat amb ganiveta de Ron Hock de 38mm (el millor acer d'occident!). Durada: 3 dies. Preu incloent materials i allotjament: 235€\nConstrucció d'un ribot d'estil Krenov - ampliat. El mateix que l'anterior + curs de preparació i esmolat de la ganiveta. Durada: 5 dies. Preu incloent materials i allotjament: 365€\nConstrucció d'una taula auxiliar d'estil shaker. Practicarem l'encaix de trau i metxa vogit de corbes i acabats. Durada: 5 dies. Preu incloent materials i allotjament: 365€\nEscriu-me per a més informació i per reservar dates:\nEnvia, he llegit i accepto la política de privacitat.


Tal dia com hui de 1941 els franquistes van afusellar el doctor Peset Aleixandre per republicà - Diari La Veu\nEscriba el número 530303\n2013.- El domicili particular del president de l'Acadèmia Valenciana de la Llengua, Ramon Ferrer, és atacat pels “blavers” del Grup d'Acció Valencianista (GAV).\n2005.- Populars i socialistes valencians pacten la reforma de l'Estatut d'Autonomia valencià.\n2000.- El Valencia CF es proclama subcampió d’Europa en un partit jugat a París contra el Reial Madrid.\n1998.- L'equip de futbol de Vila-real empata a 1 a l'estadi de San Lázaro de Compostela, resultat que li permet superar la promoció a primera Divisió des de la seua fundació l'any 1923.\n1996.- Comença a Palma de Mallorca el Primer Congrés sobre Normalització Lingüística a les escoles, en el qual participen representants de les Balears, Catalunya, Galícia, Euskadi i Navarra. El govern de Zaplana és l'únic absent en la reunió.\n1995.- Fernando Romero, catedràtic d'Enginyeria de Processos de Fabricació, és elegit rector de la Universitat Jaume I de Castelló.\n1985.- Exhumació de les despulles del poeta Miguel Hernández per tal d’enterrar-les amb les del seu fill.\n1984.- El professor Ramon Lapiedra és triat, democràticament, rector de la Universitat de València Estudi General.\n1976.- Constitució de la Taula de Forces Polítiques i Sindicals del País Valencià, on es dissolgueren les anteriors constituïdes: Junta Democràtica del País Valencià i Consell Democràtic del País Valencià.\n1941.- És afusellat a Paterna pel règim franquista el doctor Joan Baptista Peset Aleixandre, catedràtic de medicina, exrector de la Universitat de València i diputat per Izquierda Republicana.\n1935.- Inauguració del ferrocarril de Silla a Cullera que, el 1971, arribaria a Tavernes de Valldigna i, el 1972, a Gandia.\n1897.- Naix a València l'advocat, cap de producció, guionista i director de cinema Lluís Lúcia i Mingarro, fill del polític valencià Lluís Lúcia i Lúcia.\nEscriba el número 547469


El ball cura l’estrés, la depressió i el mal de cap | Aprenem Figueres\nEl ball cura l’estrés, la depressió i el mal de cap\nPosted on Setembre 21, 2015 by aprenemball\tDeixa un comentari\nUn estudi realitzat amb adolescents d’entre 13 i 19 anys demostra els efectes beneficiosos d’aquesta activitat per a la ment\nUna investigació realitzada a la Universitat de Örebro (Suècia) amb 112 nenes d’entre 13 i 19 anys amb problemes d’ansietat, depressió o fatiga, així com amb mals de cap, esquena, coll i espatlles, ha demostrat que el ball és una activitat molt beneficiosa per a la salut mental. Després de vuit mesos de ball, les joves sotmeses a l’estudi van millorar el seu estat d’ànim, l’autoestima i la capacitat per enfrontar-se als problemes diaris, a més de veure reduïts els seus símptomes psicosomàtics.\nLa depressió, l’estrès, la fatiga i fins i tot el mal de cap que pateixen les joves pot alleujar mitjançant la pràctica assídua del ball, segons s’extreu d’un estudi en què van participar 112 nenes d’edats compreses entre 13 i 19 anys.\nAnna Duberg, doctorant a la Universitat de Örebro (Suècia), va dur a terme a l’Hospital Universitari de Örebro un estudi titulat “Influencing Self-rated health among adolescent girls with dance intervention” (“Influència en l’estat de salut autoavaluat de nenes adolescents mitjançant una intervenció basada en el ball “), que ha estat publicat per la revista Archives of Pediatrics & Adolescent Medicine.\nAmb ell, Duberg es va proposar investigar si una intervenció basada en el ball podria influir en la salut autoavaluada d’adolescents amb problemes com l’estrès i diferents símptomes psicosomàtics que havien sol·licitat l’atenció dels serveis mèdics del col·legi per ansietat, depressió, fatiga i dolors de cap, esquena, coll i espatlles.\nLes participants es van dividir en dos grups de manera aleatòria: en un d’ells es van incorporar 59 nenes que van assistir a classes de ball i en un altre grup, de control, es va incloure a 53 nenes que no van modificar els seus hàbits.\nLa intervenció va consistir en una classe de ball de 75 minuts de durada, dos dies per setmana durant vuit mesos, i el seu objectiu va ser més aconseguir una diversió mitjançant el moviment que assolir una bona tècnica.\nEl descobriment clau de l’estudi va ser que les nenes que van practicar el ball van millorar la seva salut autoavaluada en major mesura que el grup de control.\nEls resultats també van mostrar una participació elevada i una experiència positiva, el que suggereix que aquest mètode pot resultar positiu per a les adolescents que interioritzen els seus problemes.\nSegons les conclusions de la investigació, la pràctica assídua del ball podria considerar-se una estratègia adequada per prevenir i tractar el decaïment de l’ànim i la depressió.\nEl ball també va augmentar l’autoestima i la capacitat per enfrontar-se als problemes diaris en comparació amb el grup de control.\nL’efecte positiu es va apreciar vuit mesos després que acabessin les classes de ball. El 91% de les nenes del grup que va acudir a les classes va considerar que l’estudi va suposar una experiència positiva.\nEn relació al treball, la Dra. Anna Duberg assenyala en declaracions recollides per CORDIS: “Segons aquests resultats, malgrat problemes com l’estrès i els símptomes psicosomàtics (i altres reptes possibles derivats de l’adolescència femenina), el ball pot inculcar un nivell de compromís major i influir de manera positiva en les participants, la qual cosa contribuiria al manteniment d’altres hàbits saludables adquirits. A la llarga, (el ball) pot desembocar en un estil de vida més sa “.\nEls beneficis del ball s’han estudiat en diferents treballs anteriors. El ball es considera com una forma de desenvolupar molts dels atributs que emergeixen en el desenvolupament d’un nen.\nEn el pla físic, aquesta activitat augmenta la flexibilitat, la capacitat de moviment, la força física i la resistència. Els moviments repetitius del ball també milloren el to muscular, corregeixen postures defectuoses i augmenten l’equilibri, la coordinació i la salut cardiovascular.\nEn el pla mental, el ball és capaç de millorar l’autoestima i les capacitats socials i de comunicació i al mateix temps desenvolupar confiança i alleujar la por a mostrar-se davant d’un públic.\nEls nens solen moure de forma natural i aprendre patrons de moviments amb tanta facilitat com aprenen un idioma. A més, el ball pot considerar-se com una forma d’expressió molt eficaç des d’una edat molt primerenca.\nPrevious post ← Presentació a Ulldecona\nNext post Beneficis del ball →


Saetde denuncia que es barri el pas en un accés públic de Canillo per perjudicar-la - Altaveu\nLluny de calmar-se, l’enfrontament entre Ensisa i Saetde, entre Canillo i els accionistes privats majoritaris a la societat que gestiona l’estació del Pas de la Casa i Grau Roig va a més. La societat encampadana ha lamentat que hagi detectat com un camí d’accés públic canillenc ha aparegut amb dues grans roques al mig que hi barren el pas. I estudia accions legals. Aquest camí, que porta de la zona del Peretol fins al riu de Masat, havia de ser necessàriament usat per la maquinària de Saetde per fer les obres de preparació de l’ampliació del telecadira del Pla de les Pedres.\nSegons fonts de Saetde, hi ha dues actuacions clarament diferenciades. D’una banda, l’aturada d’obres decretada pel comú de Canillo -i sobre la qual, la corporació liderada per Josep Mandicó no ha donat cap explicació malgrat que l’Altaveu l’ha demanat- i, de l’altra, l’aparició del camí del pas barrat que, segons les fonts, porta a altres èpoques també viscudes per l’impulsor primer de l’estació d’esquí encampadana, Francesc Viladomat. Saetde està ara recollint tota la informació per decidir si interposa alguna acció judicial. “Ningú no pot imposar la Justícia per la seva mà”, han assegurat les fonts consultades, que han deixat clar que l’aparició dels rocs “no té cap altre objectiu que intentar perjudicar Saetde”. Es considera que hi ha abús de poder i arbitrarietat.\nLes fonts consultades han admès que es van fer unes obres, que es va obrir una mena de camí, en un terreny que, a parer de Saetde, pot estar en zona litigiosa (i que Canillo considera que no hi ha dubte que és sòl de la seva titularitat pública). Les obres tenien una longitud d’una vintena de metres hi havien de servir de preparació per, després, actuar directament en el Pla de les Pedres i en l’allargament del telecadira. “Si hi ha algun dubte, el comú haurà d’interposar una acció judicial que pot acabar amb la imposició d’una multa a Saetde o la condemna a restituir el terreny en el seu estat anterior. Però ho ha de dir la Justícia” i “no pas tirant pel recte i adoptant maneres de fer que recorden a conflictes haguts el 1956 o el 1974”.\nSaetde ha deixat de fer cap més intervenció. L’obra que s’havia de fer en terreny dubtós segons l’empresa encampadana ja està acabada. I la que havia de fer-se en terreny indubtable d’Encamp de moment no s’han iniciat perquè, per ara, el ministeri de Medi Ambient encara no ha concedit les autoritzacions preceptives. Saetde espera que el consell de ministres doni el vist-i-plau als permisos sol·licitats per ampliar el telecadira del Pla de les Pedres aquest dimecres.\nLa societat encampadana ha lamentat que les tibantors reiterades són una pedra a la sabata massa gran per intentar reconduir, si és que encara hi hagués opció, el trencament de Grandvalira. En aquest sentit, les fonts consultades han assegurat que el cap de Govern, que continua intentant collar la família Viladomat per mirar que sigui possible reconduir la dissolució de la principal marca i un dels principals negocis del país, té un nou punt en contra amb el tancament ‘a la brava’ del camí d’accés públic.


Primera parella sorpresa de l’any: Malena Gracia i Arévalo confirmen que surten junts en secret des de fa temps Primera parella sorpresa de l’any: Malena Gracia i Arévalo confirmen que surten junts en secret des de fa temps – El Món\nPrimera parella sorpresa de l’any: Malena Gracia i Arévalo confirmen que surten junts en secret des de fa temps\nL'actriu i el conegut humorista revelen que mantenen una relació des de fa anys i comparteixen detalls íntims\nMalena Gracia i Arévalo confirmen la seva relació / Europa Press\nRedacció 03/02/2021 11:28 am\nS’havia especulat molt amb la relació de Malena Gracia i Arévalo, els que fa anys que passegen una amistat molt íntima que en realitat amagava un enamorament en secret. Així ho han confirmat en una exclusiva de la revista Lecturas: “Hem ocultat la nostra relació durant anys”. Ara s’atreveixen a fer-la pública, una notícia bomba de la qual han donat detalls.\nDes que l’exitós humorista enviudés el 2015, que la seva relació amb Malena va intensificar-se: “Plorar ens ha unit“, diuen. Expliquen que Arévalo va refugiar-se en els braços de l’actriu i vedet: “Estic molt feliç que per fi se sàpiga que Malena i jo, després d’uns anys junts, hem decidit donar la notícia”.\nEncara no viuen junts, però temps al temps: “La convivència arribarà, però hem d’anar pas a pas. Quan hi ha amor no hi ha distància. A més a més, a vegades és més maco quan estàs una setmana sense veure’t, perquè el retrobament és explosiu“, relata Malena.\nMalena Gracia i Arévalo, junts en un photocall / Europa Press\nArévalo només té bones paraules cap a la seva parella, de 22 anys menys: “Malena és molt noble, encara que té mala llet. L’admiro. Li agraden les coses de l’església, com a mi”. Sincers i còmplices, treuen a la llum fins i tot com va ser la seva primera vegada: “Va ser molt maco quan vam decidir fer l’amor. Vaig anar a casa seva, vam prendre alguna cosa, ens vam ficar en el seu llit i quan vam acabar, li vaig dir que potser li agradaria dormir sola, per la qual cosa vaig anar a dormir a una altra habitació. L’endemà m’ho va recriminar, perquè em va dir que li hauria agradat que em quedés amb ella tota la nit. Quan estem en el llit jugant a mares i pares, els cinc gossos de Malena ens estan mirant. És de comèdia americana”, revela l’humorista.\nUna conversa en la qual treuen a la llum la seva relació, de la qual es parlava molt però que fins ara era només un rumor.


La vellesa és una alegria. Com conquerir el Kilimanjaro als 80 anys? -\nLa muntanya Kilimanjaro és la muntanya més alta d'Àfrica i la muntanya autònoma més alta del món; el seu cim es troba a 5895 metres sobre el nivell del mar. Cada any prop de 30 mil persones intenten pujar a la muntanya, però no totes arriben al cim. Fred Distelhorst, Angela Vorobyova i Werner Berger són, sens dubte, l'excepció de la regla. Tenen més de 80 anys, però van ser capaços de conquerir el punt més alt d’Àfrica: Peak Uhuru.\nEscalar el Kilimanjaro és un objectiu difícil, sobretot tenint en compte l'altitud extrema de la muntanya. La taxa d’èxit global ronda el 50% per a tots els visitants. El principal motiu del fracàs dels escaladors és la malaltia aguda de les muntanyes, que pot produir-se si el cos no s’adapta prou ràpidament a l’altitud creixent.\nFred Distelhorst, 88 : Em va sorprendre, però pujant al Kilimanjaro no va ser difícil.\nEl principal guia de Peak Planet (l'agència que organitza l'escalada a la muntanya) va admetre que no van decidir immediatament incorporar Fred al grup d'escaladors.\nA partir d'un comentari a Facebook : Quan vam veure Fred, vam tenir una mica de por. El Kilimanjaro és un gran repte. Molta gent del camí es va preguntar si podia arribar al final. Altres clients i guies també en van parlar, alguns amb il·lusió i altres amb dubtes.\nEl jubilat de 88 anys solia treballar com a dentista. El mateix Fred va comentar la seva ascensió de la següent manera: crec que estic força bé, tot i que sóc una persona gran i petita.\nEl vídeo es pot veure al canal de YouTube Peak Planet.\nDistelhorst va pujar a la muntanya amb la seva néta Ellen Edgerton , de 22 anys. Com va dir Ellen a Instagram, inicialment ella i el seu avi tenien un objectiu pel qual van decidir pujar a la muntanya: ajudar a un orfenat de Kenya. Ellen era voluntària a Tanzània i viatjava a Kenya per ajudar els hospitals locals i un orfenat. Va ser després d’un viatge a Kenya que va escriure una carta al seu avi amb una proposta per pujar al Kilimanjaro. La néta de Distelhorst va crear la pàgina GoFundMe per difondre els problemes a Kenya i demanar ajuda per construir cases per a nens. Va començar així la història de l’ascens al Kilimanjaro de Fred Distelhorst, de 88 anys, que va trigar sis dies.\nUna nit vaig pensar: no em puc creure que ho estiguem passant realment, però fem el possible per escalar, diu Ellen, néta de Fred.\nDistelhorst i Ellen van estar acompanyades de nou escaladors i quatre guies ... Les guies van comprovar l’estat de salut de Distelhorst dues vegades al dia: mesuraven la saturació de pols i oxigen, així com la temperatura i la pressió arterial.\nLes begudes alcohòliques no es permeten pujar, de manera que quan Distelhorst va pujar al cim, va serVaig poder buidar una cervesa Coors i vaig fer una foto commemorativa. Un dels guies va recordar més tard l'alegria que va sentir acompanyant l'home més vell del món a pujar al Kilimanjaro:\nQuan va arribar al cim, la notícia es va estendre per tota la muntanya. Tots els guies i assistents es van sentir orgullosos del fet que el doctor Fred va venir aquí als 88 anys. Va ser un honor i un plaer per a mi pujar a la muntanya amb ell.\nAngela Vorobyova, 90 anys : viatjar és el millor de la vida\nAngela Vorobyova és una jubilada de Ulan-Ude, de 90 anys. Als 86 anys, una dona, juntament amb la seva filla, van conquerir Kilimanjaro. A la seva joventut, sovint estava malalta, de manera que va començar a moure’s molt i a fer exercicis. Com a resultat, Angela Viktorovna va ser capaç de millorar la seva salut i un estil de vida actiu es va convertir en un hàbit.\nCom va admetre Angela Viktorovna, sempre va somiar amb viatjar. No obstant això, va aconseguir complir el seu somni després de la jubilació. El pensionista ja ha visitat països com Sud-àfrica, Tunísia, Corea, Botswana, Xile, Mongòlia i la Xina. El pensionista també planeja conquerir els Andes.\nUna dona estalvia molt, intenta no comprar res car per estalviar en viatge. Viatja cada dos anys amb la seva filla. Durant dos anys, Angela Viktorovna ha ajornat la seva pensió per recollir els diners suficients per al viatge. El pensionista està segur que els viatges són el millor de la vida.\nWerner Berger, 80 anys : m’encanta viatjar i inspirar a altres persones a viure lliurement\nWerner Berger té 80 anys, però el juliol del 2017 va poder conquerir el Kilimanjaro per setena vegada. Molts van preguntar a Wenger per què ho necessitava. Resulta que Werner volia celebrar el seu aniversari a la part alta de la muntanya.\nVolia celebrar el seu aniversari a la part superior del Kilimanjaro el 16 de juliol i, el més important, volia inspirar a persones de totes les edats a viure amb un gran propòsit i passió.\nWerner ha conquerit més d'un cim a la seva vida ... Té el llibre Guinness dels rècords. Werner Berger és l'home més vell de la terra que va aconseguir escalar les set muntanyes més altes de cadascun dels set continents del món, inclosos l'Everest, Elbrus, Aconcagua.\nFred Distelhorst, Angela Vorobyova i Werner Berger a la seva per exemple, han demostrat que l'edat no és el més important quan es té una afició, un objectiu i un desig d'aconseguir-ho.\nPublicació anterior El meu joc: 7 pensaments sobre esports de Basta\nPropera publicació Superherois del nostre temps. Una nova era del parkour\nL'esquaix és un esport de raqueta interior. El nom del joc (de l’anglès squash) s’associa a l’ús d’una bola buida relativament suau amb un diàmetr...


Apartment Les Asters.15 Saint-Martin-de-Belleville França - Ofertes d'hotels amb els MILLORS DESCOMPTES EN LÍNIA\nLes Bruyères, Saint-Martin-de-Belleville, França - Veure al mapa\nMés informació sobre Apartment Les Asters.15\nTant si es tracta d'un viatge de plaer com si és de negocis, Asters VII Les Menuires és una elecció d'allotjament magnífica quan visiten Saint-Martin-de-Belleville. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Asters VII Les Menuires asseguren una estada plaentera als seus clients. Per a la comoditat i comfort dels seus clients, l'hotel ofereix habitació familiar.\nA més, totes les habitacions ofereixen una gran varietat de comoditats com ara calefacció, balcó/terrassa, aparell de televisió, cuina americana, nevera per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Asters VII Les Menuires la base perfecta per a gaudir de la seva estada a Saint-Martin-de-Belleville.\nCal que informeu el Apartment Les Asters.15 de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal abonar l’import total de la reserva abans de l’arribada. Interhome t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. En arribar, cal abonar un dipòsit de 300 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


Els “Premis de Recerca i Innovació Responsable (RRI) en salut”, organitzats i promoguts pel ISCIII en el marc del projecte europeu ORION (Open Responsible research and Innovation to further Outstanding kNowledge), tenen com a objectiu reconèixer, promoure i donar suport al treball que realitzen els Instituts de Recerca Sanitària acreditats (IIS) per a incorporar en la seva activitat i projectes els principis de RRI en matèria de salut.\nPer primera vegada l'Hospital Comarcal d'Inca va ser nominat als premis Hospitals TOP 20 2019, a la categoria “Área de la Mujer”, del servei de Ginecologia, Obstetrícia i Paritori, per a la empresa IASIST, una empresa de serveis professionals de valor afegit que ofereix la informació de contingut clínic i econòmic necessària per a la millora de la qualitat i l'eficiència de les seves organitzacions i dels serveis prestats als seus clients,\nLa Asociació Espanyola Contra el Càncer (AECC) ha publicat la concessió d’ajudes Investigador AECC 2020, amb una formació postdoctoral prèvia per al desenvolupament d'un projecte de recerca en càncer en un centre espanyol.\nS'ha publicat la convocatòria de l'edició 2019 dels premis Estratègia NAOS, mitjançant resolució de l'Agència Espanyola de Seguretat Alimentària i Nutrició.\nEls tècnics del Servei de Radiologia de l’Hospital Comarcal d’Inca (HCIN) van obtenir un premi pel seu treball presentat en format pòster, titulat “Diagnóstico y Seguimiento Radiológico de Lesiones Disbáricas del buceador con Equipo Autónomo”.\nLa Conselleria de Presidència, Cultura i Igualtat ha publicat a l’web la convocatòria pública per presentar candidatures al Premi Ramon Llull del Govern de les Illes Balears per a l’any 2020. Així mateix, la convocatòria es va publicar en el BOIB núm. 132, de dia 28 de setembre de 2019.\nN'Alícia Aguiló Solana infermera del Centre de Salut Es Safrà (Alcúdia) és la guanyadora del concurs de cartells #DiaSenseAlcohol 2019, amb aquest cartell que il·lustra el lema "Si tu jugues amb l'alcohol, l'alcohol juga amb tu".\nLa Conselleria de Salut i Consum va guanyar el premi Best in Class 2019 en la categoria de Millor Gestió Hospitalària.\nEl dia 19 d’octubre va ternir lloc el concurs fotogràfic de Lactància Materna del Sector Llevant, a l’Hospital de Manacor. En aqueste concurs es va fer entrega del primer premi, a la fotografia "Escala de Lactància", presentada pel grup de mares de postpart del Centre de Salut de Vilafranca.


Pressió màxima de la PAH per evitar el desallotjament del bloc de Salt - El Gerió Digital\nLa plataforma denuncia que el defensor de la ciutadania de Girona ha estat a punt de desnonar una dona\nDilluns, 21 d'octubre de 2013 12:08h\nMembres de la PAH davant el pis propietat del defensor de la ciutadania de Girona © ACN\nLa Plataforma d'Afectats per la Hipoteca (PAH) de Girona ha anunciat una campanya de pressió màxima per intentar forçar la Sareb i el Banc Mare Nostrum a negociar una sortida per a les famílies que viuen al bloc de Salt (Gironès). L'objectiu és evitar el desallotjament, ajornat 'in extremis' pel Tribunal Europeu de Drets Humans fins al 29 d'octubre.\nParal·lelament, també volen que l'Ajuntament de Salt acabi empadronant a totes les persones que viuen al bloc, actualment 36. La plataforma ha denunciat que el defensor de la ciutadania de Girona, Ramon Llorente, ha estat a punt de desnonar una dona que viu de lloguer en un pis seu de Salt. De moment, el desnonament està aplaçat.\nAmb el desallotjament ajornat almenys fins al 29 d'octubre, la PAH vol aprofitar aquesta setmana per dur a terme una campanya d'accions destinades a forçar una negociació amb la Societat de Gestió d'Actius Immobiliaris procedents de la Reestructuració Bancària (Sareb) -el 'banc dolent' propietat del bloc Salt- i amb el banc Mare Nostrum, segons la PAH, propietari "moral" i "gestor" de l'immoble. La intenció és arribar a un acord perquè les famílies que viuen a l'edifici hi puguin continuar vivint a canvi d'un lloguer social ajustat als seus ingressos.\nLa portaveu de la PAH Girona, Marta Afuera, ha criticat la "inacció" de les administracions i ha assegurat que des de la plataforma es veuen obligats a "pressionar" per trobar solucions als problemes d'habitatge de milers de famílies. "Ja que les administracions no se'n surten, ja engeguem una campanya nosaltres per forçar una negociació", ha afirmat Afuera.\nAfuera ha estat molt crítica amb el paper que han jugat tant Ajuntament de Salt com Generalitat amb la situació del bloc de Salt. La portaveu ha negat que "mai" haguessin posat pisos a disposició de les persones que viuen al bloc i, a més, ha criticat que els convoquessin a una reunió "per separat", amb només mitja hora de marge i sense temps d'anar assessorats adequadament. "Només hi va poder assistir una persona i ja li demanaven que signés un document, sense que s'hagués pogut assessorar", ha criticat Afuera.\nLa PAH recalca que el bloc Salt està "unit" i que les possibles sortides s'han de trobar i negociar per a tots alhora. "El que busquen és atomitzar, dividir i desactivar la lluita", ha criticat. Actualment al bloc hi viuen 36 persones perquè dues famílies amb infants van marxar espantades davant l'anunci de desallotjament. "Han marxat temporalment perquè tenen por, però el seu lloc és aquest", ha afirmat Afuera. Abans de l'anunci de desallotjament hi vivien 43 persones.\nPer intentar "fixar" els pilars per evitar el desallotjament, la PAH també ha presentat massivament sol·licituds d'empadronament al bloc. "Volem que tothom que hi viu estigui empadronat", ha explicat la portaveu. Actualment, segons dades de l'Ajuntament de Salt d'aquest dilluns al matí, hi ha empadronades deu persones de tres famílies diferents.\nPropietat del defensor de la ciutadania\nLa PAH ha denunciat que el defensor de la ciutadania de Girona, Ramon Llorente, ha intentat desnonar una dona que vivia de lloguer en un pis de Salt de la seva propietat. Segons ha explicat Afuera, fins que la PAH no va intercedir per evitar el llançament, Llorente no es va moure per trobar una sortida i evitar que aquesta dona es quedés al carrer. Afuera ha lamentat que el defensor de la ciutadania utilitzi "els mateixos arguments que els bancs" per justificar que una persona es quedi sense pis.\nA l'immoble hi viu la Dali, d'origen maurità i mare de dos fills a qui la Generalitat ha retirat la custòdia. Segons Afuera, els nens estan amb ella un cap de setmana de cada dos i el fet de no tenir habitatge pot fer que li impedeixin veure'ls. La dona, que no té ingressos fixos, pagava un lloguer de 500 euros al mes i, segons ha assegurat, no paga des del maig.\nL'Ajuntament de Salt ha informat aquest dilluns al matí mitjançant un comunicat que la intervenció dels Serveis Socials i els Serveis Jurídics Municipals ha permès arribar a un acord amb el propietari de l'immoble situat al carrer Montserrat Roig de Salt i aturar el desnonament de la inquilina, previst per a les 10 del matí.\nSegons el consistori, la Taula d'Urgència del Departament d'Habitatge de la Generalitat està tramitant una solució perquè aquesta persona pugui disposar d'un nou pis en el termini de deu dies.


Torrent proposa destinar més de 2 MEUR no executats del pressupost del Parlament del 2019 al Departament de Salut La República\nACN Barcelona.-El president del Parlament, Roger Torrent, proposarà destinar 2.014.232,08 euros del pressupost del Parlament del 2019 al Departament de Salut per fer front el coronavirus. Segons ha pogut saber […]\nACN Barcelona.-El president del Parlament, Roger Torrent, proposarà destinar 2.014.232,08 euros del pressupost del Parlament del 2019 al Departament de Salut per fer front el coronavirus. Segons ha pogut saber l’ACN, el president portarà la proposta a la reunió de la Mesa del dimarts 7 d’abril. Aquests diners són part del total d’estalvi que la cambra va fer el 2019, sobre un total de 2.273.813,87 euros de romanent. D’aquest total, 259.581,79 euros –corresponents a crèdits de contractes en curs- s’incorporaran al pressupost del Parlament per al 2020 i tota la resta es destinaran a Salut, si s’accepta la proposta de Torrent.\nSegons el president de la cambra, la crisi sanitària pel coronavirus “està obligant les administracions públiques” a realitzar “una despesa extraordinària”, per la qual cosa es destinarien aquests diners a la lluita contra el coronavirus.Aquest romanent disponible que s’ingressaria a Salut prové, de manera desglossada, de remuneracions del personal (559.333,45 euros), de despeses de béns i serveis (891.872,10 euros), de transferències corrents (16.734,29 euros) i d’inversions reals (546.292, 24 euros).


Grezzi destaca la baixa xifra de contagis en el transport públic i demana "fugir d'alarmismes" | Valencia Extra\nEl regidor de Mobilitat Sostenible a l’Ajuntament de València i president de l’Empresa Municipal de Transports (EMT) de la ciutat, Giuseppe Grezzi, ha destacat aquest dijous el baix nombre de contagis de Covid-19 que es produeix en el transport públic i ha demanat, en aquest sentit, “fugir d’alarmismes” i evitar missatges que parlen de “perill” en aquest àmbit.\nGrezzi s’ha pronunciat d’aquesta manera en la roda de premsa que ha oferit per a donar a conéixer la reforma de la planta viària de l’avinguda Pérez Galdós, preguntat per si l’EMT es planteja revisar els aforaments dels seus autobusos en els barris de la capital valenciana en els quals es registre un augment de positius de Covid-19.\nL’edil ha comentat que “tota la gestió dels aforaments i dels percentatges d’ocupació s’ha reglat segons” les indicacions del “Ministeri de Sanitat, que tenia el comandament únic durant l’estat d’alarma, i després, de la Conselleria de Sanitat”. Així, ha assegurat que “totes” les decisions que es prenguen sobre aquest tema s’adoptaran atenent el que establisquen “els responsables sanitaris”.\nIgualment, el responsable municipal ha insistit en la baixa xifra de contagis de Covid-19 produïda en el transport públic i ha al·ludit als “estudis internacionals” que l’assenyalen. “Hi ha estudis internacionals que demostren que els contagis en el transport públic són molt reduïts si es mantenen pautes de distància i es posen les màscares”, ha exposat.\nGiuseppe Grezzi ha subratllat, així mateix, l'”important” de “no llançar missatges dient que el transport públic és perillós” perquè es tracta d'”un element capital de la mobilitat de les persones per a reactivar l’economia”. “És necessari llançar un missatge conciliador. Cal controlar la pandèmia i també anar recuperant la normalitat. És necessari fugir d’alarmismes”, ha afirmat en aqueixa línia.


Xerrada a Alcoi sobre grans terratrèmols a la província d’Alacant\nL’esdeveniment té lloc el pròxim 23 de novembre a les 19h a la Sala Auditori de la Fundació Mutua de Levante.\nEscrit per Mireia Pascual 19 novembre 2021\nIvan Martín, geòleg i professor de la Universitat d'Alacant, és l'encarregat de parlar de perque ocòrren els terratremols, com passen i perque la província els pateix de forma especial.\nLa Universitat d’Alacant ha organitzat en col·laboració amb la Fundació de Mutua Levante una xerrada titulada ‘Grans terratrèmols a la província d’Alacant’. L’esdeveniment té lloc el pròxim 23 de novembre a les 19h a la Sala Auditori de la Fundació Mutua de Levante.\nLa xerrada està impartida per Ivan Martín, Geòleg, professor i investigador de la Universitat d’Alacant i parlarà sobre què és un terratrèmol, com es produeixen i perquè la província és una zona amb alta activitat sísmica.\nAl territori alacantí destaquen terratrèmols com el de Torrevieja en 1829, Alcoi en 1620 o Muro en 1644.\nL’acte es pot seguir mitjançant el Facebook de Fundació Mutua Levante o de forma presencia amb entrada gratuïta i reserva prèvia a través del mail: campus.alcoi.cultura@gcloud.ua.es\nRescaten un cavall i el seu genet en caure per un terraplé a la zona del recinte firal d'Alcoi


Dues ànimes aïllades – Llegir en cas d'incendi\nA 'Sukkwan Island', David Vann novel·la la relació entre un pare i un fill, que passen temps junts per millorar els seus vincles\nA hores d’ara, parlar d’aquesta novel·la serveix només per constatar el que per unanimitat opina la crítica, lectors i llibreters: que és una de les revelacions més importants d’aquest 2010 que ja s’acaba. No obstant això, els donaré un consell abans de endinsar-se en aquesta novel·la: no llegeixin cap de les ressenyes ni entrevistes a l’autor, no es deixin portar per la temptació de voler estar informats sobre la hitòria que llegiran. És millor que arribin sense cap tipus de dada prèvia, perquè l’impacte serà molt més gran. De fet, si volen confiar en mi, deixin de llegir aquesta ressenya i comprin el llibre, encara que prometo no desvelar-los res si continuen llegint el que segueix.\nL’argument de Sukkwan Island (Empúries/Alfabia), ho diré de forma molt succinta, gira al voltant d’un pare i un fill que després de molt temps separats, se’n van a passar un any a una remota illa d’Alaska, on no hi ha més habitants que ells dos. El que el pare ha planejat com una temporada perfecta d’apropament al seu fill comença a torçar-se quan l’adolescent descobreix que el seu pare mostra una actitud inesperada i desconcertant. La frustració del pare i l’angoixa del fill faran que aquesta experiència resulti massa asfixiant per als dos.\nSukkwan Island és una novel·la escrita durant molt de temps, com a part d’un procés de superació personal de l’escriptor. El que aquí es narra és la representació fictícia de l’angoixa que David Vann va sentir durant anys per uns fets que va viure de jove (i que és millor que ho descobreixin pel seu compte un cop hagin llegit la novel·la). No els hi donaré més dades del llibre, ja que els asseguro que, un cop l’hagin llegit, sentiran el desig de conèixer l’autor i, buscaran per la xarxa, descobriran el que Sukkwan Island ha suposat per a David Vann (llavors quedaran més arrabassats, si és possible, per aquesta història).\nEs tracta d’una novel·la brillant, brutal, addictiva i, probablement, el temps dirà que imprescindible. Si he de destacar les tres o quatre joies del 2010, Sukkwan Island seria per dret una de les que no aixecaria cap dubte. I, per cert, sospito que no ha hagut de ser gens fàcil traduir aquesta novel·la, perquè salta a la vista que requereix una precisió mil·limètrica (Francesc Rovira en català i Daniel Gascón en castellà han estat els traductors que s’han encarregat d’aquesta prova de foc).\nAlfabiaConflictes familiarsDavid VannEditorial EmpúriesLiteratura d'Estats UnitsManel HaroPremi LlibreterTraumes emocionals


A la … el decàleg? « ens-eramprunyà\nHo haveu vist!! Fernando Trujillo tenia raó!! Veieu com n’ és, d’ important, ser transparents per treure’ns de sobre neguits? Em sembla que són molt encertades les teves conclusions.\nUn altre tast d’avaluació inicial >> << Avaluació inicial E1


Etiquetes de comentaris: pastis d'aniversari recepta xocolata xuxes\nCristina 8 de febrer de 2017 a les 20:29\nFelicitats a tots dos! Per tenir 5 anys està molt gran! Una abraçada i desitjo veureu-us ben aviat ;-D!!\nFem un mos 10 de febrer de 2017 a les 9:19\nMoltes gracies! Si que esta molt gran, els pares son molt alts!!\nLa Cuina de l'Olga 9 de febrer de 2017 a les 23:04\nMoltíssimes felicitats! Per molts anys més!\nFem un mos 10 de febrer de 2017 a les 9:20\nMoltíssimes gracies Olga!!\nVisc a la Cuina 12 de febrer de 2017 a les 20:32\nFem un mos 13 de febrer de 2017 a les 5:43


Gent Normal: MOSSÉN BRAMIT MORERA I ELS MORTS, DIJOUS 18 DE DESEMBRE AL CABARET ELÈCTRIC\nMOSSÉN BRAMIT MORERA I ELS MORTS, DIJOUS 18 DE DESEMBRE AL CABARET ELÈCTRIC\nMossén Bramit Morera i els Morts fan por, però la justa. Diuen que vénen de l'avern, però més aviat ens sembla que s'han transportat des dels cinquanta o des dels setanta. Fan rock i garatge d'aquestes dècades i demostren que el català pot tenir la mateixa sonoritat que l'anglès de Bristol. Tots procedeixen de grups mítics de l'escena de Barcelona, Ramon Morera (Orsini Sakers), Edu (Dirty Rockets), Xavi (Els Trons, The Meows), Foll (The Meows) i Marc (Flashback Five, Els Trons, The Confidents) i es nota que tenen unes quantes taules. Aquest dijous prometen fer-nos ballar amb el seu rockabilly d'ultratomba, tot això regat per una copa de vi dels amics de Verema i Collita & Friends. No pot ser que tingueu un pla millor!\nSi voleu venir a veure el concert de Mossén Bramit Morera i els Morts als estudis d'iCat.Cat aquest dijous només cal que envieu un correu a cabaretelectric@icat.cat. Si sou dels 30 primers afortunats, podreu gaudir del directe i, a més a més, us convidarem a una copeta del vi tan bo que cada setmana ens cedeix el celler de la plaça Joanic, Verema i Collita & Friends. Us recordem un cop més que el programa comença a les 21 h en punt i vosaltres hauríeu d'arribar una mica abans per poder-vos identificar a l'entrada de la ràdio. Ja sabeu que la burocràcia va lenta.\nPublicado por Muntsa a les 17:48\nEtiquetes: Cabaret Elèctric, concert, Icat, icat.cat, mossen bramit morera i els morts


EL TRIBUT METROPOLITÀ: QUÈ ÉS, QUAN ES PAGA I COM ES CALCULA - Tràmit Sant Cugat\nEL TRIBUT METROPOLITÀ: QUÈ ÉS, QUAN ES PAGA I COM ES CALCULA\nL’àrea metropolitana de Barcelona és un ens supramunicipal, amb la voluntat de millorar l’eficiència i l’eficàcia de les administracions que actuen al territori metropolita, per garantir el servei públic. Aquesta àrea està creada per 36 municipis, 636km2 de superfície, 52% d’espais lliures i naturals i amb 3.239.337 habitants.\nÉs un tribut que constitueix un recurs amb el qual ha estat dotada l’àrea metropolitana de Barcelona per tal de finançar els servies prestat al territori metropolità.\nServeix per a finançar les actuacions necessàries per aconseguir un territori metropolità més ordenat i vertebrat en matèria d’espai públic i d’infraestructures necessàries per l’articulació, connectivitat, mobilitat i funcionalitat del territori.\nLa base imposable de l’impost és el valor cadastral del bé immoble que es grava.\nL’han de pagar tots els contribuents dels 36 municipis metropolitans que siguin titulars d’un dels següents drets sobre un be immoble:\nConcessió administrativa sobre els propis immobles o serveis públics que estiguin afectes\nDret real d’usdefruit\nHabitatge amb valor cadastral superior als 45.389,47 euros\nEs paga anualment, el primer dia del període impositiu, el cobrament s’ha de fer efectiu seguint el calendari publicat.\nA traves de entitats bancaries, anant físicament a l’oficina o be mitjançant la banca online. També es pot tramitar al portal de l’AMB amb targeta de crèdit o dèbit.\nSi no es fa el pagament dins dels terminis, s’haurà de satisfer en el període executiu, amb recàrrec i interessos corresponents.\nQuins beneficis tenen els contribuents?\nAfavoreix a la majoria de ciutadans que utilitzen amb certa freqüència el transport públic perquè es passa de tenir dues zones a una única zona tarifaria.


Les entitats d’Hostafrancs relegeixen Josep Espín com a president de la FAECH | EL3 - Portal de notícies de Sants-Montjuïc\nLes entitats d’Hostafrancs relegeixen Josep Espín com a president de la FAECH\nL'Assemblea General de la federació hostafranquina va renovar una part de la seva junta directiva, mantenint Josep Espín com a president, Maria Rosa Alarcón com a sots-presidenta, Núria Agut com a secretària i Alicia Bernadas com a tresorera, així com diverses vocalies formades pels representants de les entitats.\nLa Federació d’Associacions, Entitats i Comissions d’Hostafrancs va celebrar la seva Assemblea General, on es va renovar una part de la seva junta directiva, amb Josep Espín com a president, Maria Rosa Alarcón com a sots-presidenta, Núria Agut com a secretària i Alicia Bernadas com a tresorera, així com diverses vocalies formades pels representants de les entitats hostafranquines.\nDe cara a aquest nou mandat, tal i com explica Espín, “la voluntat és anar incorporant gent nova de noves entitats per seguir ampliant el nostre teixit i tirant endavant més projectes”. A nivell de grans equipaments, els principals reptes són “continuar definint la superilla i establir els usos per a l’equipament al carrer Diputació, que serà cabdal al barri”. Des del món de l’associacionisme es vol potenciar totes les entitats i seguir fent xarxa amb el projecte “Fem Hostafrancs”. Espín, però, reconeix que hi ha altres punts pendents que han sorgit als Consells de Barri, “hem aconseguit millores a Hostafrancs, però hem de seguir construint un barri millor, així com potenciar el comerç”.\nD’aquest anterior mandat, per a la junta, el gran objectiu assolit ha estat “el bon funcionament de la Festa Major d’Hostafrancs, hem pogut treballar per mantenir-la i que sigui un referent per tota la ciutat”. Celebra, també, que el veïnat respongui a les propostes que es fan des de la FAECH així com els actes de celebració de l’aniversari de la federació que s’han estat realitzant durant tot el curs.


Església de Sant Vicenç de Saneja – Guils de Cerdanya / Cerdanya | Catalunya Medieval\nEsglésia de Sant Vicenç de Saneja – Guils de Cerdanya / Cerdanya\nSituació: A Saneja, entitat de població de Guils de Cerdanya, localitat i municipi del mateix nom, a la comarca de la Cerdanya (Lleida).\nSenzill de localitzar, donades les reduïdes dimensions del llogaret. Aparcament al davant.\nLocalització: N 42 26 41.5 E 01 54 11.3 – Altitud: 1.216 m.\nEs tracta d'una petita església d'una sola nau, capçada a llevant per un absis semicircular amb alguns cossos afegits a banda i banda en època tardana.\nL'absis és un dels models més senzills del romànic llombard, com ara el de Baltarga o el de Queixans, que es pot datar a l'inici del segle XI.\nÉs característic el fris d'arquets cecs que abracen tot el tambor de l'absis sota el ràfec de la teulada, arquets que a penes sobresurten de la paret i descansen damunt de rústegues cartel·les, en destaca una al mig, que té vagament la forma d'una cara amb dos clotets que serien els ulls, situada gairebé sobre l'arc de la finestra que centra l'absis.\nAquesta és una finestra de doble esqueixada i arc de mig punt fet de petites pedres amb la funció de dovelles.\nEl parament dels murs és de pedres de tota manera, sense treballar. Moltes són arrodonides, procedents de torrenteres i rius, col·locades en filades irregulars que deixen entre elles grans espais reomplerts d'argamassa, i formen amples juntes.\nAquestes juntes tenen unes fines incisions que dibuixen rectangles força irregulars, que volen imitar carreus.\nLa volta de l'absis, de perfil semicircular, està feta amb un parell de pedres més petites que les parets de l'església.\nEls murs de la nau no arriben al metre de gruix, la planta és regular i la volta molt apuntada i mal perfilada, motiu pel qual contrasta amb el perfil semicircular de la volta de l'absis, que queda bastant més baixa.\nEs tracta segurament d'una obra de final del segle XIX, moment en què van pujar les parets laterals i es remodelà el frontispici ponentí, on s'obrí un ull de bou i una porta, que té la data 1879 a la clau de l'arc; tot i així, els batents nous conserven tres conjunts de ferramenta romànics procedents de la porta original, que era situada al mur de migdia.\nA la meitat de la nau s'adossà una petita cambra coberta amb volta de pedra apuntada i una finestreta molt petita, cara a ponent, d'una sola esqueixada per la part interior, la porta d'aquesta cambra, descentrada, comunica amb l'interior de l'església, i una de les parets del campanar carrega en part sobre el mur de llevant de la cambra. Podria tractar-se d'una sagristia o d'un magatzem de delmes.\nEl campanar és de grossos carreus de granit ben treballats per fora i de pedruscall per dintre; el cos inferior s'aixeca parcialment sobre la cambra que ja s'ha esmentat i en part sobre la paret nord de la nau. Aquest cos és llis, únicament té una espitllera a cada cara i és separat del cos superior per una volta de pedra: el segon cos té doble finestra a cada cara, de construcció diferent segons les cares perquè algunes han estat reconstruïdes, i a sota l'ampit hi ha un plafó refós dividit en tres panys.\nL'interior és cobert amb una volta de pedra que té l'eix girat 90º respecte la volta de baix. El tercer cos fou refet després del 1939, ja que durant la Guerra Civil va ser destruït per una explosió.\nOriginàriament s'accedia al campanar per una entrada situada a l'interior de l'església, però quan es construí una capella nova en aquell lloc es paredà, i s'obrí un nou accés des de la cambra veïna.\nEl lloc on hi havia hagut la primitiva porta, al mur sud i ara tapiada, es convertí en baptisteri i es construí una capella i una sagristia, la qual amaga una bona part de l'absis.\nA la porta hi ha un conjunt de ferros antics disposats arbitràriament, que deuen provenir de la porta antiga que reprodueixen elements vegetals.\nAl batent dret penja una petita anella amb incisions molt gastades, sostinguda per una argolla amb triple solc. Els claus són de cabota rodona i aplanada, no massa antics.\nEl 1936 desaparegué una magnífica imatge tallada en fusta de la Mare de Déu, la qual és coneguda per l'arxiu fotogràfic Mas i el fons Salvany.\nLa Mare de Déu és asseguda en un tron, les quatre columnetes del qual s'acaben amb una bola llisa. Vesteix túnica i mantell. De la corona, molt ben conservada, surten els plecs verticals d'un vel que li cau damunt les espatlles. El mantell forma una sèrie de petits plecs horitzontals als dos braços i cau en plecs verticals, entre els quals es veuen les puntes de les sabates.\nEl Nen és assegut sobre el genoll esquerre de la Mare, curiosament no està coronat. Vesteix túnica i mantell a la mà esquerra porta l'esfera del món, mentre que alça la dreta per beneir. Són característics d'aquesta talla els rostres allargats de la mare i el fill i el seu marcat hieratisme.\nLa Mare de Déu de Saneja pot datar de la fi del segle XII o del principi del XIII. Aquesta imatge té relació amb una remarcable marededéu d'origen pirinenc conservada a Nova York, a la col·lecció Erc de Kolb i amb una altra del Museu Marès de Barcelona, que pertany a l'escola de Taüll.\nNomés pot significar-se que figura entre les possessions de l'abadia del Canigó al segle XI.”\nPublicat el 1 novembre 2018 per Ricard\tdins de Cerdanya amb l`etiqueta Bé Cultural d'Interès Local, Catalunya, Edificació segle XII, Esglésies, Lleida, Romànic .


3 de maig: Tom Cruise | Des de dintre\n← 28 d’abril: Una d’indis\n6 d’abril: Estat d’excepció i la contundència de l’escarransit →\n3 de maig: Tom Cruise\nPosted on 03/05/2009 | Deixa un comentari\nAvui a l’avió de tornada de Nagoya hi he vist tres pel·lícules. Per aquest ordre, Valkyrie, protagonitzada per Tom Cruise, Grand Torino, de i per Clint Eastwood i Gomorra, el gran èxit de vendes de Matteo Garrone basat en el llibre de Roberto Saviano, el Salman Rushdie de la nostra dècada.\nComençant pel final, Gomorra m’ha avorrit fins a tal punt que he agraït que a mitja hora per l’aterratge a Singapur me’n tallessin el final. Fins i tot he fet un parell de copets de cap i quan m’he aixecat al vàter no m’he molestat a posar la pausa. Espero que el llibre fos més bo, perquè pobre Saviano, si ha perdut la llibertat per una pel·liculeta tan fluixa. Les segones parts mai no són bones i personalment em quedo amb l’original de la favela de Cidade de Deus.\nGran Torino té només un problema, que és que Clint Eastwood és una figura d’una magnitud tan gegantina que a hores d’ara seria molt estrany que es pogués superar un cop més. Em sembla però que el senyor Eastwood ha estat molt realista amb aquest film i les seves possibilitats i no ha pixat fora de test. Ha estat conscient que la història arriba fins a on arriba, que per tenir autèntics nens hmong-americans un ha de sacrificar una mica d’art i saber fer, i es nota que la cinta no té gaires més pretensions que explicar una història que li ha vingut de gust explicar, sense haver-se de justificar. Perquè és Clint Eastwood i no té per què fer-ho. Recomanable, doncs.\nEl film de què realment volia parlar és Valkyrie. Matar Hitler i no aconseguir-ho, però sí, per Tom Cruise.\nValkyrie té unes quantes virtuts cinematogràfiques i alguna de moral. De les primeres, la principal potser és que aconsegueix que un oblidi que, òbviament, els conspiradors van fracassar.\nTambé m’agrada Tom Cruise. M’agrada en general i m’agrada en aquest cas. No és un gran paper, és clar, perquè no és una pel·lícula de personatges. L’oficial que representa Cruise, el nom del qual confesso que he estat incapaç de captar, té el relleu mínim per a que la història rutlli. Uns cartronets, quatre fils, una mica de cinta i quan la barqueta ha arribat a l’altra banda del riu si s’enfonsa ja és igual perquè ha fet el fet.\nHe estat temptat de fer un d’aquells grans comentaris dels crítics: “De fet, no és cert que no sigui un film de personatges. Tot i que amb prou feines no hi apareix (només són tres o quatre escenes i un parell de frases), és evident que tota la història s’aguanta sobre la figura ofegadora de Hitler, que el director no ha considerat necessari fer obvi, cosa que no li treu pes”. Hauria estat un error, perquè no és cert.\nEl personatge de Hitler efectivament ens absorbeix, tant com absorbeix els actors i el director, que s’ocupa que cada cop que algú es refereix ni que sigui inderectament a l’Innombrable tot siguin ulls grossos i rostres compungits. Lamentablement tot plegat és una mica massa: em recorda més aviat als hobbits del Senyor dels Anells cinematogràfics parlant de Sauron.\nPel que fa a l’espectador, el Hitler ommipresent funciona amb aquells afortunats que hem crescut veient pel·lícules de la Segona Guerra Mundial, un d’aquells grans gèneres del segle XX, quan el cinema era cinema. Però es dóna la circumstància que a part de les pel·lis dels diumenges hem estudiat una mica d’història i podem contextualitzar: sabem que Hitler era molt dolent. Tinc els meus dubtes amb les generacions més modernes.\nEn qualsevol cas, com deia, un acaba per oblidar que no se’n van sortir i es troba desitjant que Hitler, aquest cop sí, voli pels aires amb tota la seva camarilla i els colpistes es facin amb Berlín, desactivin les SS i desmantellin els camps de concentració; i imaginant que pacten una treva amb els Aliats i que l’any 1.952 són tropes de l’Alemanya Lliure qui entra a Moscou per portar-hi la democràcia i la llibertat, i no l’horror que va tenir lloc en realitat.\nDe manera que el senyor cordills Cruise ens explica, des de Hollywood ni més ni menys, que el poble alemany no va ser un còmplice total, una massa amorfa, cretina i acerebral, que va sostenir i alimentar el Monstre fins a l’Enfonsament.\nEns obre una escletxa a la raó en un dels grans mites de la història moderna, plantejada en termes ortodoxos: com el gran poble alemany, el més avançat del seu moment, va obnubilar-se d’aquella manera. Com un sol home, esquifit, impotent, vegetarià i supersticiós, només amb la força de la seva veu i una mirada gebradora va poder manipular la nació de Wagner, Nietzsche, Kant, Einstein.\nLa resposta que ens ofereix Valkyrie és que no va ser així exactament i que sempre hi va haver una resistència alemanya al règim: fins a quinze vegades el van intentar assassinar. A més, precisament aquells que es van apropar més al desenllaç feliç van ser un grup d’oficials de l’Exércit Alemany, membres de l’aristocràcia en molts casos. Una aristocràcia genèricament culpable, no ho nego, d’haver finançat i engreixat el nazisme per motius més o menys obscurs i inconfessables (és a dir, per fer-se més rica).\nAquí entrem en les qüestions morals de la cinta. I concretament en la figura del senyor Cruise.\nEm sembla admirable per part seva aquesta defensa necessària que fa del poble alemany, de l’Exércit Alemany, al damunt. I més tenint present que ha tingut problemes legals seriosos en aquell país a arrel de la seva pertinença a la secta molt perillosa de la Cienciologia.\nSi no recordo malament, al seu dia Cruise va arribar a fer les esperables, banals, comparances entre l’Alemanya democràtica que vetlla per l’interès dels seus ciutadans il·legalitzant organitzacions malignes i l’anterior règim. Si és així, que no n’estic segur, no cal tenir-li en compte, perquè a hores d’ara cada tombarella retòrica en aquest sentit no és més que aire, vingui de qui vingui.\nSigui com sigui, possiblement el senyor Cruise ha estat capaç de pensar-s’ho fredament, d’analitzar les coses com una persona i d’arribar a la conclusió que els seus problemes amb una decisió del govern, o d’algun estament judicial, de l’Estat Alemany no tenen res a veure amb la nació en ella mateixa. Molt menys encara amb el seu esdevenidor com a poble en un moment de la història molt complicat, a Alemanya, a Europa i a la major part del món.\nNo és una cosa fàcil de fer i em sembla digne de reconeixement, en els temps que corren.\nEm demano si en aquest mateix esperit seria possible mirar de separar la figura d’un actor que sempre ha estat solvent fent la seva feina o que, si no volem fer-li concessions artístiques, al menys sempre ha fet la seva feina, del divorciat de nervis destrossats que es posa en evidència al programa de l’Oprah o del llunàtic que s’empassa les animalades que sosté una secta criminal basada en el culte a la personalitat d’un malalt mental, esquemes Ponzi i molt de lubricant amb segons quines autoritats i persones ben situades.\nReconec que acabant d’aquesta manera se’m pot malinterpretar com a un optimista convençut pel que fa a la bondat human. Aviso també que no en tinc cap prova, que només és un petit batec que em fa el cor:\nPotser qui intenta matar Cruise a Valkyrie, a través d’aquell oficial de paper de nom impronunciable i un ull de vidre, són els seus monstres interiors.\nPotser tot plegat és una bella, esgarrifosa metàfora d’ell mateix, una crida al món per part d’una persona tan humana i tan equivocada com qualsevol pot equivocar-se en unes circumstàncies extraordinàries.


Palafrugell retornarà l’import de les sancions fetes fora de la temporada d’estiu per la càmara de Llafranc | ElMotordeGirona.cat\nAixí doncs, es retornarà l’import d’aquelles sancions realitzades entre el 15 d’octubre de 2018 i el 18 d’abril de 2019, i del 22 d’abril i al 31 de maig de 2019, així com les del 16 de setembre fins al 24 de setembre de 2019. En total es tracta de més de 1.500 sancions aproximadament.\nEl PSC rebat la informació\nPer la seva banda el PSC, a l’oposició assegura que segons l’informe emès pel secretari municipal, les sancions imposades incorrectament entre el període 15-10-2018 a 2-05-2019 són un total de 4.991. D’aquestes, estan pagades 1.886, arxivades 1.513 i pendents de pagament 1.592.\nEl principal partit de l’oposició palafrugellenca lamenta que aquesta situació de les multes incorrectes fa temps que la denuncia el seu portaveu Juli Fernández.\ntags: càmeres de seguretat Llafranc multes Palafrugell sancions Seguretat viària\nprevious El nou Nissan JUKE redefineix els crossover compactes\nnext Un aparador mòbil de Peugeot portarà el Nou 208 a Fornells de la Selva


Besalú Llum de Lluna\nDurant els mesos de juny, juliol i agost Besalú presenta, cada primer divendres de mes, una nova proposta nocturna amb un Besalú diferent. És per això que s'organitzaran diferents activitats entre les 20h i les 24h. Un mercat nocturn, showcooking de tapes de la mà de Besalú Gastronòmica, racons il·luminats amb encant i l'obertura del comerç al centre històric.\nUs animem a gaudir de Besalú amb una altra mirada sota la llum de la lluna els dies 1 de juny, 6 de juliol i 3 d’agost.\nPodeu reservar tiquets de "nit de tapes" que inclouen 10 tapes + degustació de formatges + 4 vings i una copa de cava + postre) a l'Oficina de Turisme o, si us allotjeu als nostres apartaments ens n'encarreguem nosaltres de tot.\nLa iniciativa també inclou una visita guiada nocturna a Besalú i Visita al museu de Miniatures organitzada per Ars Didàctica i el mateix museu.\nLa visita guiada començarà a les 22h des de l'Oficina d'Ars Didàctica situada al Carrer Major, 2, la qual portarà al visitant pels racons més emblemàtics de Besalú, el Call Jueu,els banys jueus (miqvé),el pont romànic i el monestir de Sant Pere. Tot seguit ens endinsarem dins l'univers únic del Museu de Miniatures de Besalú.